其实，仲尼见其情。故干圣王者诛，遏贤君者刑，遭凡王者贵，触乱世者荣。郑儋亡齐而归鲁，齐有九合之名，而鲁有干时之耻。夫据千乘之国，而信谗佞之计，未有不亡者也。故诗云：「谗人罔极，交乱四国。」众邪合心，以倾一君，国危民失，不亦宜乎！
刘安.（前179年－前122年）《淮南子·氾论训》：故圣人因民之所喜而劝善，因民之所恶而禁姦，故赏一人而天下誉之，罚一人而天下畏之。故至赏不费，至刑不滥。孔子诛少正卯而鲁国之邪塞，子产诛邓析而郑国之姦禁，以近谕远，以小知大也。
刘向